เปิดกว้างซื้อหุ้นเพิ่มทุนฟินันซ่า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

เจ้าของเดิมไม่สนอัดฉีดเงิน 
คลังเบนเข็มหารายใหม่ลุยโพสต์ทูเดย์ — คลังเปิดกว้าง ซื้อหุ้นเพิ่มทุนฟินันซ่าประกันชีวิต หลังผู้ถือหุ้นเดิมไม่สนใจ
น.ส.สุภา ปิยะจิตติ ผู้อำนวยการสำนักงานคณะกรรมการนโยบายรัฐวิสาหกิจ กระทรวงการคลัง ในฐานะประธานคณะกรรมการควบคุมบริษัท ฟินันซ่าประกันชีวิต เปิดเผยว่า คณะกรรมการควบคุมบริษัทได้เห็นชอบให้มีการเปิดรับข้อเสนอจากสถาบันการเงินต่างๆ ผู้ประกอบธุรกิจประกันชีวิต ประกันวินาศภัย หรือนักธุรกิจทั่วไปที่สนใจ เพื่อเข้ามาลงทุนซื้อหุ้นเพิ่มทุนของบริษัทฟินันซ่าประกันชีวิต 
ทั้งนี้ สามารถเสนอการซื้อหุ้นเพิ่มทุนได้โดยตรงต่อคณะกรรมการควบคุมบริษัท พร้อมทั้งต้องแสดงสถานภาพทางการเงินและแนวทางในการดำเนินธุรกิจ ได้ตั้งแต่บัดนี้เป็นต้นไป จนถึงวันที่ 15 ก.ค. 2553 ซึ่งคณะกรรมการควบคุมบริษัทจะได้พิจารณาข้อเสนอ รวมทั้งอาจมีการเจรจาในรายละเอียดกับผู้สนใจตามความจำเป็นต่อไป ดังนั้นจึงขอให้ทุกฝ่ายสามารถมั่นใจได้ว่าการพิจารณาของคณะกรรมการควบคุมบริษัทเป็นไปด้วยความโปร่งใส 
“คณะกรรมการควบคุมบริษัทได้ให้ผู้ถือเดิมของบริษัทแจ้งความประสงค์จะซื้อหุ้นเพิ่มทุน พร้อมทั้งชำระค่าหุ้นเป็นเงินสดภายในวันที่ 17 พ.ค.ที่ผ่านมา ปรากฏว่าผู้ถือหุ้นเดิมไม่ประสงค์จะซื้อหุ้นเพิ่มทุนดังกล่าว ดังนั้นเพื่อให้บริษัทมีเงินกองทุนเพียงพอต่อการดำเนินงานภายในเวลาที่รวดเร็ว และเพื่อเป็นการเตรียมความพร้อมในการพิจารณาข้อเสนอของนักลงทุนภายนอกก็ให้ผู้สนใจลงทุนติดต่อไปยัง คปภ. ได้” น.ส.สุภา กล่าวฝ่ายเลขานุการคณะกรรมการควบคุมบริษัทนางสาววรรณา หาญพานิช เลขที่ 22/79 ถนนรัชดาภิเษก แขวงจันทรเกษม เขตจตุจักร กรุงเทพมหานคร 10900 โทรศัพท์ 025153923 025133076 025132971 โทรสาร 025153986 หรือ EMail 
กระทรวงการคลังได้มีคำสั่งให้ควบคุมบริษัท ฟินันซ่าประกันชีวิต และแต่งตั้งคณะกรรมการควบคุมบริษัทขึ้นมา เมื่อวันที่ 26 เม.ย.ที่ผ่านมา โดยควบคุมการดำเนินกิจการของบริษัทแทนกรรมการบริษัทเดิม โดยเข้าไปจัดการให้บริษัทสามารถดำเนินธุรกิจต่อไปได้ตามปกติ พร้อมทั้งพยายามหาลู่ทางให้บริษัทสามารถเพิ่มทุนให้มีความมั่นคงตามที่กฎหมายกำหนด กับทั้งมีเงินทุนเพียงพอที่จะใช้ขยายงานและดำเนินธุรกิจต่อไปได้โดยราบรื่น
อย่างไรก็ตาม เนื่องจากบริษัทประสบผลขาดทุนจากการดำเนินงานในช่วงที่ผ่านมา บริษัทจำเป็นต้องระดมทุนเพิ่มขึ้นเพื่อให้บริษัทมีเงินกองทุนครบถ้วนตามที่กฎหมายกำหนด ซึ่งบริษัทได้จดทะเบียนมติพิเศษให้มีการเพิ่มทุนเพิ่มขึ้นอีกเป็นจำนวน 1,500 ล้านบาท จากทุนจดทะเบียนเดิม 34.375 ล้านบาท เป็นทุนจดทะเบียน 1,534.375 ล้านบาท